Diari Oficial de la Generalitat Valenciana


Sumari del DOGV 7795, del 01-06-2016 (2016/3944)

Informació pública de la suspensió de l'atorgament de llicències en l'àmbit de l'illa delimitada per l'avinguda Germans Maristes i els carrers General Urrutia, Juan Ribera Berenguer (pintor) i Luis Antonio García Navarro.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7795

Data del DOGV
:   01-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/3944


Data del document
:   30-05-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la suspensió de l'atorgament de llicències en l'àmbit de l'illa delimitada per l'avinguda Germans Maristes i els carrers General Urrutia, Juan Ribera Berenguer (pintor) i Luis Antonio García Navarro. [2016/3944]  
La Junta de Govern Local, en sessió celebrada el dia 27 de maig de 2016, va adoptar l'acord que en la seua part dispositiva diu el següent:  
  
«Primer. Suspendre, de conformitat amb el que estableix l'article 64 de la Llei 5/2014, de 25 de juliol, d'ordenació del territori, urbanisme i paisatge (LOTUP), la tramitació i l'atorgament de llicències de parcel·lació de terrenys, edificació i demolició, d'acord amb les condicions que es concreten a continuació:  
Delimitació de l'àrea objecte de la suspensió: afecta parcialment l'illa situada a l'avinguda Germans Maristes, carrer General Urrutia, carrer Juan de Ribera Berenguer (pintor) i carrer Luis Antonio García Navarro.  
Raons de la suspensió: la realització dels estudis necessaris i confecció dels documents legalment exigibles per a la redacció del pertinent instrument de planejament que permeta ajustar l'ordenació urbanística a la realitat construïda.  
Objecte de la suspensió: la tramitació i l'atorgament de llicències de parcel·lació de terrenys, edificació i demolició, per a l'àmbit delimitat anteriorment. La suspensió de llicències implicarà també la dels acords d'aprovació de nous programes d'actuació en la zona afectada.  
  
Duració de la suspensió: el termini de la suspensió tindrà una duració màxima de dos anys i s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
  
Segon. Ordenar la publicació de l'acord en el Diari Oficial de la Comunitat Valenciana i al tauler d'anuncis electrònic d'aquest ajuntament i en la pàgina web municipal, amb indicació de l'àmbit i tipus de llicències afectades per la suspensió, tenint en compte que el còmput del termini de suspensió s'iniciarà l'endemà de la publicació d'aquest acord en el DOCV.  
  
Tercer. Comunicar aquest acord als serveis municipals les competències dels quals puguen resultar afectades.»  
  
Contra l'acord transcrit anteriorment, que posa fi a la via administrativa, es podrà interposar recurs de reposició davant del mateix òrgan que el va adoptar, en el termini d'un mes comptat des de l'endemà de la seua publicació. També es pot impugnar directament davant del corresponent jutjat contenciós administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercitar-se qualsevol altra acció que s'estime procedent.  
  
València, 30 de maig de 2016.- El secretari: Manuel Latorre Hernández.